**MUNICIPIUL SATU MARE**

**APARATUL DE SPECIALITATE AL PRIMARULUI**

**Serviciul Patrimoniu, Concesionări, Închirieri**

**Nr. 67556/20.11.2023**

 În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Patrimoniu, Concesionări, Închirieri formulează următorul:

**RAPORT DE SPECIALITATE**

**la proiectul de hotărâre privind modificarea Contractului de delegare în gestiune directă a serviciului de transport public local de călători, prin curse regulate în Municipiul Satu Mare, nr. 231/2018**

Prin adresa nr. 2750/17.11.2023 înregistrată la Primăria Municipiului Satu Mare sub nr. 67371/17.11.2023, Transurban S.A Satu Mare solicită inițierea unui proiect de hotărâre care să aibă ca obiect actualizarea Anexei nr. 4 la Contractului de delegare în gestiune directă a serviciului de transport public local de călători, prin curse regulate în Municipiul Satu Mare, nr 231/2018.

Conform notei justificative nr. 1749/17.11.2023, societatea a realizat până la data de 31.10.2023 investiții care se impun a fi evidențiate în Anexa nr. 4 la contractul de delegare ca bunuri investiții.

 Totodată autobuzele identificate cu nr de inventar 201998, 201999 și 202000

au fost casate și valorificate prin licitație publică, drept urmare se impune scoaterea acestora din anexa la contractul de delegare.

 Proiectul de hotărâre propus spre dezbaterea și aprobarea Consiliului Local este în conformitate cu Contractul de Delegare în Gestiune Directă a Serviciului de Transport Public Local de Călători în Municipiul Satu Mare nr.231/28.06.2018-32403/28.06.2018 şi se încadrează în prevederile legale incidente, şi anume: art. 14 alin. (2) lit. b) şi art. 16 alin. (1) din Legea serviciilor publice de transport persoane în unitățile administrativ-teritoriale nr. 92/2007, cu modificările şi completările ulterioare, potrivit căruia Consiliile Locale sunt obligate să asigure, să organizeze, să reglementeze, să coordoneze şi să controleze prestarea serviciilor publice de transport desfășurat pe raza administrativ-teritorială a acestora, precum şi art. 553 alin. (1), art. 555 din Codul civil.

Având în vedere cele de mai sus, considerăm că proiectul de hotărâre este necesar, oportun și legal fapt pentru care se înaintează Consiliului Local al Municipiului Satu Mare cu propunere de aprobare.

Şef Serviciu

Faur Mihaela

Faur Mihaela/2ex